**Referat fra FaU møte ved Å barneskole**

Tid: Tirsdag 22. oktober 2024 kl. 18.00-19.00.

Sted: Personalrommet på Å barneskole

**Tilstede:**

Jarle Gjertsen (SFO)

Tonje Eiersland (1 kl)

Torbjørn Torsøy (2 kl)

Aleksander Limmesand (3 kl)

Anette Bjørnelid (4 kl)

Camilla H. Egeland (5 kl)

Andreas Omland (6 kl)

Bjørn Hunt (Rektor)

**Fraværende:**

Barbro Hauge (7 kl)

**Sak 1 2024-2025 Kort referat fra forrige møte den 24 september**

På grunn av kort frist på innkallingen ble det en del frafall på det første møtet.

De som møtte var representantene fra SFO, samt 4,5 ,6 og 7 klasse.

Vi snakket litt om den lokale forskriften som er kommet med tanke på hvordan vi skal organisere skoledemokratiet. SU/SMU går ut, og inn kommer ‘Skoleråd’. Informasjon om dette ligger vedlagt denne innkallingen.

I tillegg planla vi hvordan vi skulle få til dugnaden når vi fikk grus på fotballbanen.

I forbindelse med ‘Verdensdagen for psykisk helse’ så ønsket skolen at hver klasse skulle bake ei enkel kake å komme med til skolen på morgenen den 10 oktober.

**Sak 2 2024-2025 FaU sine oppgaver**

Forrige skoleår fikk vi satt i gang mye på Å barneskole, takket være FaU.

Vi har et flott, stort uteområde, og vi ønsker å både vedlikeholde det og få til nye ting på området. Det fikk vi til forrige skoleår, da vi også fikk støtte av kommunen til både lys, maling og grus.

Videre ønsker jeg at dere foreldre fortsatt er med på å hjelpe til med mindre dugnader, samt at dere også kan være behjelpelige i forbindelse med å kontakte kommunen for å få satt i gang ting som vi ønsker. I tillegg kan kanskje det lokale næringslivet, som ligger rett over veien for oss, være med å hjelpe og sponse litt?

Jarle kom med et forslag om at FaU på Å barneskole danner et grendelag med eget styre og org.nr. Dette har blitt gjort på Feda hvor grendelaget har søkt om midler til å oppgradere nærområdet rundt skolen som brukes av mange. Slik er det også her på Å barneskole. Området blir flittig brukt på ettermiddag/kveldstid. Det er enklere å få midler til ting man ønsker å søke om når man danner et grendelag. FaU ser nærmere på dette denne høsten.

**Sak 3/2024-2025 Skolestart og skolemiljø**

I løpet av kort tid har vi fått mange nye systemer her på skolen som vi skal lære oss.

Tidligere hadde vi Edlevo som skoleadministrativt system. Nå er vi blitt en ‘Visma kommune’ hvor det meste skjer gjennom Visma. Erfaringene våre er at det meste fungerer ganske bra, selv om det tar tid å lære seg alt, og vi håper at kommunikasjonen mellom skole og hjem også fungerer bra med tanke på å melde i fra til kontaktlærer, søke permisjon og andre ting.

Vi vil fortsatt ha et stort fokus på skolemiljøet. Vi er stolte av at elevene føler at de har et trygt og godt skolemiljø. Målet er at vi også skal gjøre ting sammen i løpet av skoleåret, på tross av at vi ikke har så store fasiliteter.

I løpet av de første månedene nå, så har vi hatt vennskapsuke, disko i hallen og ‘Verdensdagen for psykisk helse’. Vi fortsetter å oppdatere planen for elevenes skolemiljø, få til gode trivselstiltak, ha godt med vakter ute i friminuttene, samt at vi har kartlegginger for å følge med at elevene på skolen har det godt.

Vi ønsker et veldig tett samarbeid med hjemmet, og vi tar kontakt med en gang det er noe som vi ønsker å snakke med dere foresatte om. Vi venter ikke og ser.

**Sak 4/2024-2025 Nasjonale prøver**

I løpet av september har 5 trinnet gjennomført de årlige nasjonale prøvene i lesing, regning og engelsk.

Dersom resultatene er klare, så vil dette blir presentert for FaU på møtet.

Resultatene er ikke offentlige ennå, så dette utsettes til neste FaU/Skoleråds møte i november. Skolen jobber med resultatene og ser på hvilke områder vi har lykkes og hvilke områder hvor vi kan jobbe for at elevene skal mestre og forstå oppgavene på de nasjonale prøvene.

**Sak 5 2024-2025 Elevundersøkelsen**

I november skal alle skolene i Norge gjennomføre den årlige elevundersøkelsen på 6 og 7 trinnet. Der er det resultatene fra 7 trinnet som blir publisert. I forkant er det viktig at elevene kjenner til temaene som er i undersøkelsen. Det er til sammen 60 spørsmål i undersøkelsen. De obligatoriske temaene er trivsel, motivasjon, hjem-skole, støtte fra lærerne, arbeidsforhold og læring, vurdering for læring, elevmedvirkning og trygt skolemiljø/mobbing.

Fjorårets undersøkelse viser at det var lite mobbing blant elevene på fjorårets 7 trinn.

Selv om vi fikk gode resultater, så vil vi ikke ‘hvile på laurbærene’, men fortsette det gode arbeidet vi har satt i gang for at alle elever skal oppleve mestring og trivsel hos oss.

Vi har nulltoleranse mot mobbing, og setter i gang tiltak med en gang, dersom vi oppdager noe.

Elevundersøkelsen gjennomføres i november. Rektor sender ut informasjon til foresatte i 6 og 7 klasse i forkant av undersøkelsen. Rektor informerer klassene om undersøkelsen, samt ser på hva slags spørsmål som er i undersøkelsen. Resultatene publiseres i januar 2025.

**Sak 6 2024-2025 Møtedatoer for FaU og skolerådet**

Skolerådet må møtes minst en gang i halvåret. Tidligere har vi hatt møter hver måned. Det oppleves som litt mye for en del.

FaU vil kanskje ha behov for hyppigere møter. Kanskje hver måned. Det må FaU selv avgjøre.

Saker som dere får inn eller som dere ønsker å ta opp, må sendes leder av Skolerådet og rektor før sakslista sendes ut. Vararepresentanter settes på kopi for å være orientert og med tanke på forfall.

Forslag:

|  |  |  |
| --- | --- | --- |
| **Tirsdag 19 november** | **FaU** | **17:00-18:00** |
| **Tirsdag 21 januar** | **FaU**  **Skoleråd** | **17:00-18:00**  **18:00-19:00** |
| **Tirsdag 25 februar** | **FaU** | **17:00-18:00** |
| **Tirsdag 25 mars** | **FaU**  **Skoleråd** | **17:00-18:00**  **18:00-19:00** |
| **Tirsdag 22 april** | **FaU** | **17:00-18:00** |
| **Tirsdag 20 mai** | **Fau**  **Skoleråd (dersom behov)** | **17:00-18:00**  **18:00-19:00** |

**Sak 7 2024-2025: Konstituering av FaU og Skolerådet**

FaU trenger en leder, en nestleder og en sekretær. I tillegg til en representant til KOMFUG (usikker på om det fortsatt kommer til å hete det).

I tillegg må FaU ha to representanter til Skolerådet.

Valget ble slik:

Leder: Anette Bjørneli (4 kl)

Nestleder: Aleksander Limmesand (3 kl)

Sekretær: Camilla H. Egeland (5 kl)

Til Skolerådet:

Anette Bjørneli og Aleksander Limmesand

**Sak 8 2024-2025: «Delbart»**

Foresatte i 3 klasse har fått tilbud om å være med på «Delbart». Politiet ønsker å tilby en tilpasset versjon fra og med dette skoleåret for foresatte på 3 trinnet. Tidligere har «Delbart» kun vært et tilbud på 8 trinnet.

Vi diskuterte om vi skulle prøve å slå oss sammen med for eksempel Årnes skole, i og med at vi ikke har tilgang på en større sal her hos oss.

Bjørn kontaktet SLT koordinator Camilla Vidringstad for å høre om dette kunne samkjøres. Camilla svarte at grunnen til at politiet ønsket å ha dette på hver skole var at de ønsket mindre grupper for å få til en dialog med foresatte. Det er ikke alltid like enkelt i en større sal med mange foresatte. Hun sa samtidig at det er fullt mulig å prøve å få til noe mer samlet neste år. Rektor og SLT koordinator ble enige om at vi prøver opplegget på hver skole i år, så kan vi ta en evaluering av dette for å se om vi skal prøve å samkjøre med andre skoler neste år.

FaU representant på 3 trinnet, Aleksander Limmesand, har en dialog med rektor i forkant av møtet. Vi må nok rydde ut stoler og gjøre klart rommet til denne kvelden. Dersom vi ønsker å koke noe kaffe eller ta med noe smått å bite i, så kan personalrommet på Å barneskole brukes til å koke kaffe.

Bjørn og Aleksander samsnakker om dette når det nærmer seg.

**Sak 9 2024-2025: Fortsatt arbeid med uteområdet:**

Hvordan kan vi få til flere ting på uteområdet? Se sak 2.

**Sak 10 Bruke drop-sona**

Rektor har fått en del tilbakemeldinger på at det ennå er en del foresatte som kjører inn i drop-sona på morgenen når det er elever som ferdes der, enten syklende eller gående.

Ifølge trafikkplanen til Å barneskole, så sier den følgende (side 6 i planen som ligger vedlagt):

*Vi har mange elever som går eller sykler til skolen – og det er flott! Men vi har erfart at mange elever blir kjørt til eller fra skolen. Alle bilene har til tider skapt kaos og trafikkfarlige situasjoner rundt skolen.*

*I samarbeid med Nullvisjonen og kommunen, fikk Å barneskole fra august 2019 en* ***hjertesone*** *rundt skolen. Dette for å gjøre skoleveien og skoleplassen mellom Å barneskole og SFO/Voksenopplæringen tryggere. Det er bra!*

***Det vil si at all levering og henting av elever til skolen/SFO foregår i Lindeveien som går langs Voksenopplæringen og Lyngdalsheimen.***

***Det er tillat å levere på SFO og parkere foran SFO bygget frem til kl 08:00 om morgenen.***

***Det er tillat å hente på SFO og parkere foran SFO bygget fra kl 14:45 på ettermiddagen.***

***Bussene står fremst (nærmest undergangen) i av- og påstigningsfeltet ved siden av bussbua.*** *Her er der alltid en bussvakt ute ved skolens begynnelse og slutt.*

***Det er viktig å understreke at det ikke er lov å parkere i av- og påstigningsfeltet. Det er altså ikke lov å forlate bilen der.***

*Hvis dere foreldre har et ærend på skolen, for eksempel skal på et møte eller må følge eleven inn på skolen, kan parkeringen ved Lyngdalsheimen evt ved Lyngdalshallen benyttes. Men vi ønsker færrest mulig biler inn på plassen ved Lyngdalshallen og ingen gjennomkjøring slik vi hadde det før. All utkjøring fra Lyngdalshallen går ut igjen via Rinnanveien. Av- og påstigningsfeltet vi før hadde inne ved skolen, er stengt og gjort om til parkering for ansatte og gjester. Her blir det også en handikap-parkering.*

*Vi* ***ønsker også at foreldre og ansatte kjører inn Lindeveien ved Lyngdalsheimen og ut på E-39 ved undergangen for å få en best mulig flyt i trafikken og for å gjøre det tryggest mulig for elevene.*** *Elevene følger gang- og sykkelstien til skolen etter at de har blitt sluppet av eller hentet i av- og påstigningsfeltet.*

Den 23. oktober sendte rektor ut beskjed på Visma til samtlige foresatte om å huske på dette. I tillegg tok rektor og inspektør en liten ‘aksjon’ påfølgende dag hvor de stod i Hjertesona i tidsrommet før skolen startet. Det var ikke mange foresatte som kjørte inn i Hjertesona, og det er bra. Noen kjørte inn for å følge sitt barn opp på skolen. I følge trafikkplanen, så skal foresatte parkere ved grusplassen bort mot Mottaket, eller ved Lyngdalshallen.

FaU kan ta en diskusjon på om det skal åpnes opp for at for eksempel foresatte til elever i 1 klasse skal kunne parkere på parkeringsplassen øst for Lyngdalshallen i en begrenset periode for å følge sitt barn opp til skolen.

**Til neste gang:**

Vi planlegger en Juleavslutning i år hvor vi leier Misjonssalen. I den forbindelse ønsker vi hjelp fra dere i FaU med tanke på å rigge til og rydde etter at vi har hatt avslutningen. Vi tenker ikke å ha noe form for servering. Det blir sang, skuespill og annet som elevene har øvd på i tiden før jul.

Bjørn Hunt

24.10.24